钦定古今图书集成/明伦汇编/官常典/第090卷 > 肃王详
## 钦定古今图书集成/明伦汇编/官常典/第090卷 > 肃王详

按《唐书》本传：“肃王详，资秀异，帝爱之。建中二年薨，甫
四岁。帝欲用浮屠说塔而不坟，礼仪判官李岧谏非
礼，乃止。诏赠扬州大都督。”

按《旧唐书》本传：“肃王详，德宗第五子，大历十四年六
月封，建中三年十月薨，时年四岁，废朝三日，赠扬州
大都督。性聪慧，上尤怜之，追念无已，不令起坟墓，诏
如西域法，议层砖造塔。礼仪使判官司门郎中李岧
上言曰：‘坟墓之义，经典有常，自古至今，无闻异制。层
砖起塔，始于天竺，名曰浮图，行之中华，窃恐非礼。况
肃王天属，名位尊崇，丧葬之仪，存乎简册，举而不法，
垂训非轻。伏请准令造坟，庶遵典礼’。”诏从之。